Wedik yvummau ma nyi dvo anu
远方的母亲
(Gva lazhang su: Doqshi Labau)
Hauzhang Chen Lulu awam dai qutqut gvut daijvo lo e gi: “Xisu ngvu gi lvu o, ngo Ma dvayve eq selvum le, Ma dvayve asak gi 70zan myit bo be, gungdu ri peng dik ashi, zodve zo layuq wo e gi Merigan ming dan ma la e nyi ra, yvangmyi gi noq mai shi yvam byuq be, yvang layuq bau zhaq lam gu yvum lung nyi ra, dangnyo byinchang za lvang awo. He joro , ngo ri byinchang layuq be ho byi aq ga dai wu e ngvut le, ngo ngvu ri amvoi nang yvang ri awu shiyot e ngvut zhang gi ngo nungnvik ri huise lvum nvang wu gvi le ma”ngvu ga.
Sun dvamva jo shiyot le johoq le dut mu myoqdong gi zamzam ne gu e dai e gi: “Dumo e, ngo su mangzo dvingok mo ri wuiwo ki shui ho nyi loq, shi wui jui ban ngvut lo be ma lang dum lvikdoq ga gi jo shiyot shi tang be, xsu mu ri nga buinum zhinve wui la wo jo ri gi zui lvang ban wui qo pyuq gvi ra” ga.
Chen Lulu ‘gveq gveq gveq’ ga wui mu dai e gi: “Amvoi e, nang xisu ga myit e gi tungking cau awo du byvam ga be ga. Asak 70zan zo za nving hai ra ga, akui myuqkau ma 8-9ce zan e mangzo po mangzo myvi be lvang yvumsing e nyingon qo ri ga mu hang lvum dik bigvo”ngvu ga.
Sun dvamva myoqdong gi zamzam ne gu e Chen Lulu ri daijvo lo e gi: “Dumo e, nang gi ase, ngazo Sun Xoqwun gi shijo ladvung, yvang 6zan za la bo ashi ma yvangwa shi yvam byuq mu, subve eq rvoi dik gvo ngvut le. Haumu yvang sanghi za zhong la be doq wang lo ashi ma ngo yvang ri iwa layuq dumho byi ra ngvu pyewu be, asu e yvang adong, haumai gi ngo ri lang go lang dum doq ra ngvu ahen wu loq. Nang wu aq ma, dvi ashi ma iwa layuq dum ho byi le ngvu dai wu ri lvang adong gu e, akui mang lo wui he ma zhe adat dong la kai ” ga.
Yvangmvoi xisu ga dai lo zhang Chen Lulu imyit jo mu gvat lui myi e gi: “Amvoi e, nang lazhvum gi Sun Xoqwun za hai aga zhang nang gi dong be kai ma?”ga zhang. Sun dvamva soqmo hi ladam she yvam mu dai gi: “E, ngo gi ngazo nyi za lanyi mvau alo, ngazo dang ajo ri o dang jo ra? Ngazo za dai zhang go lang dum doq za ga gi, ngo ri e shi yvam aq laga ri lvange rup shi yvam le” ngvu ga.
Yvangmvoi xisu ga dai lo zhang Chen Lulu gi imyit cungmau danbo ra su ga shoq jo gibu dik mu yvang imyit kau mai haq myit gvun e gi: Sun Xoqwun zo nang, nangnu ri lang dum lvik doq yvam nvang qo ma za le lvoq pyoq wu aq, nang le gi nangbyvat ma iwa myang gvut be ra ngvu ga.
Sun Xoqwun zhongmvoq e lo mu yvum ma zhe lo zhang Chen Lulu gi mu xi zhauzhau lvom daijvo lui, yvangnu nyi dvo ma yvang adong dong e rau dai lo wu aq ga zhang, Sun Xoqwun gi myitwui le ashau be. Asu gi yvangmyi ri re awam lvoqshut mu, myittoq myit myit gvat wu lui, ungvoi mo gvut myoqzhvun mai ngaubyi gi byingbying gu e yvangnu : “Anu e, nang mang lo wui ma be nyi ngon ra midvu, nang byinchang dum ho le ga gvilvang ngo hai mying amyo loq. Ngo dviq shi kun hai dvung nvik ajing mu ladam be myitshut byi be, akui gi ale wam lvoq shut byi loq” ga.
Yvangzo xisu ga dai lo zhang Sun Dva- mva gi kayung ayut lo mai, “Gele, gele” nan zhang ga zhang be. Sun dvamva joyon dik mu haumyin lamyin maubo ngaubyi haq zvan qo zhang e ga. Sun dvamva ri kimyvo go su angvut, yvang ri yvang dumo eq kungga mvau, mvon byi mvau gi xisu gvut ra hendvo mu gvut minvung ga myitse be. Akui adong zhang gi tangpyang yvang dumo eq yvang ri kungga akung ga ra aban se loq. Dum ngvutzhang yvang za la bi nyi dvodvo yvang dumo zoshang dat bau le zhung ri angvut loq, sun jva ma kungcoq ri byit yvam lo bi ra ngvut ra. Yvang lang lvikdoq mu yvup zhang tothui byi zhang sheq ishu lamyang bi bun ra ngvut ra, banshoq bang lanyi ngon ra ngvut ra ga myitpyit dvang yvam mu sheq yvang dumo dai dang lazhang dong byi ngvut le ga.
Tangnyi Chen Lulu gi yvangmvoi dvatbung wun chung mu Ma dvayve yvum qo gvat so be. Haukun Ma dvayve gi sumlvo soi gvun nyi dvo lang ga. Chen lulu Ma dvayve ri yvangmvoi sing e zhang pye byi ri gi zhaq wa mo su yvang lason ngam mvau dvo e ngvut le. Asu e Ma dvayve ‘gveq gveq’ ga wui le gvut dai e gi: “Ngo ri gvum yvummau ma pimyvi eq ri gvamzum le, asu gi nangmvoi laigva lacham za ri ase gu eq gi dangnyo mong aho lvum ri ase, nang wu aq ma, ngo gi laigva dum dat gva, sumlvo dum dat soi, mukon dum dat go mvau, ka, nangmvoi gi hai za ri abe dat gvut gu e gi kisu gvut wo zumngon lvum ra lvu?”ngvu ga. Ma dvayve wui le gvut dum sai dai shi gi: “Nvazo e, nang nga hi bi myit uqi na shi e jvezhvu zhaq gvo be, ngo ngvu ri nangmvoi eq gi ahui nyo se lvum ra la kai”ngvu ga.
Ma dvayve eq xisu lvom ga gvat zhang Chen Lulu gi uzhi gvung mai izhvam lashang mo le shoq jun gvat gvo su ga imyit jo cham dik be. Yvang ximyvang lo shigut lo e mu gi bebe be ngvut ra, myoqzhit ri cumyi dvap byi dong dut be ngvut ra ga. (Tangda wucoq aq)
ZAIWA MYING
QANGLU SIK
Pyinhoq cun ma yangyi zhaq wo ho ge dvo agvo
平河村脱毒种薯生产丰收在望
Myenming byu e myoq kau ma e Mingmau zui zhvamshit zhiwo
缅甸人眼中的瑞丽试验区
Hu Qili nganvung mau Song Qinlin jijin girum mukat zuisai qo lo zhepgon wu be
胡启立调研我州宋庆龄基金援建设
Mingdan tung misa bongban wapdoq mai yomu mau zhongzo wumman lvoqra sonhen qo lo zhep wu bigvo
全国政协视察农村学生营养改善计
Lenghoq zhong bve ma zhongdoq uzhvang muzui qo ri ming mai qeon bigvo
梁河勤工俭学工作获省表彰
Layang zhang ma e diqa je
震中有群特殊的“兵”
LOGIDAT PAQZHI
Zoshuq alang sa ga misat dvo e imyit ngonmo mo
俭养德 乐呵呵
Myiwe wui gung ma sui la-u lazhung gvut le ngvut gvilvang no ban ang zhung angvut
月经不调不一定是妇科病
Layang nun tang ana wummo arvang duttoq lo haimu zhang fangzui e lo ra madvu
地震后需积极预防哪些疾病
Myithui manghui e Zhunggo ming
中国梦
Layang nun gam ra paqzhvi
防震自救常识
Nyingon zhvitdap e zhunghua mingdan
和满中华
sun_Latn zho_Hans kac_Latn knc_Latn quy_Latn kac_Latn kac_Latn kac_Latn kac_Latn kac_Latn kac_Latn kac_Latn quy_Latn kac_Latn tpi_Latn ewe_Latn zho_Hans luo_Latn zho_Hans vie_Latn zho_Hans smo_Latn zho_Hans vie_Latn zho_Hans fur_Latn zho_Hant als_Latn tsn_Latn zho_Hans lus_Latn zho_Hant lus_Latn zho_Hant ceb_Latn zho_Hans kac_Latn zho_Hans als_Latn zho_Hans